
Budapest Főváros XIV. Kerület Zugló Önkormányzata
Hajdu Flórián alpolgármester

Szám: 123-393/2022
Nyilvános ülésen tárgyalandó!
Napirend száma: ……………….
Képviselő-testület

2022. június 30-i ülésére
Tisztelt Képviselő-testület!

Tárgy:

Városrendezési megállapodás
Zászlós utca 34-36 (telekegyesítés előtt: 32397/5; 32397/6 hrsz.)
I. Előzmények
A Budapest Főváros XIV. Kerület Zugló Önkormányzat Képviselő-testületének Zugló építési szabályzatáról szóló 11/2021. (III.26.) önkormányzati rendelete (a továbbiakban: ZÉSZ) alapján a Budapest XIV. kerület, Zászlós utca 34-36. szám alatti, telekegyesítés előtt a 32397/5; 32397/6 hrsz.-ú ingatlanok (a továbbiakban: Ingatlan) övezeti besorolása Ln-2/9 (nagyvárosias, jellemzően zártsorú, keretes beépítésű lakóterület). A két telek területe 1004 m2, a lakásszám alapértékét adó osztószám: 50 m2/db, a laksásszám kedvezményes értékét adó osztószám: 25 m2/db. A lakásszám alapértéke: 20 db, a kedvezményes értéke: 40 db tárgyi ingatlan vonatkozásában. 
A ZÉSZ 16. § (7) bekezdése alapján a lakásszám megengedett alapértékétől konzultáció keretében adott szakmai véleményben és városrendezési megállapodásban meghatározott mértékben és feltételekkel legfeljebb az övezeti előírások szerinti lakásszám engedményes mértékéig el lehet térni. 
A Horváth Ingatlanforgalmazási Kft. (1142 Bp. Erzsébet Királyné útja 86. a továbbiakban: Beruházó) kérelmezte az alapértelmezett lakásszámtól való eltérést (2. melléklet) – plusz 7 db lakásra vonatkozóan. A Főépítészi Iroda 1/2155-5/2022 számú főépítészi véleményben (3. számú melléklet) eltérésengedő konzultáció keretében a kérést támogatta. Beruházó kérelmezte a városrendezési megállapodás megkötését (4. melléklet), amely alapján összesen 27 db lakás megépítését valósíthatja meg.
Budapest Főváros XIV. Kerület Zugló Önkormányzat Képviselő-testületének a városrendezési jogintézményekről szóló 12/2021. (III.26.) önkormányzati rendelete (a továbbiakban: VJR) 7. § (1) bekezdése értelmében az Önkormányzata városrendezési megállapodást az érintett telek tulajdonosával, vagy beruházójával köti meg.

A kérelem tárgyában VJR 7. § (3) bekezdése és a VJR 8. § (3) bekezdése alapján a Beruházó által egyoldalúan aláírt megállapodás-tervezet (5. melléklet) alapján a városrendezési megállapodás megkötéséről a Képviselő-testület dönt.
II. Vélemények
Főépítészi Iroda:
A ZÉSZ 16. § (7) bekezdése alapján a lakásszám megengedett alapértéktől – a kialakult állapotra, a városképi illeszkedésre, a szomszéd telkekre gyakorolt hatásra, a terület intézményi és közmű infrastruktúrájára kiterjedő vizsgálat alapján – konzultáció keretében adott szakmai véleményben és városrendezési megállapodásban meghatározott mértékben és feltételekkel legfeljebb az övezeti előírások szerinti lakásszám engedményes mértékéig el lehet térni. 

Az Ingatlanon az összesen 27 db lakás az átalakuló, barnamezős területen a környező, nagyvárosias beépítésekhez illeszkedő épülettömegben kerül kialakításra.
A ZÉSZ 39.§ (5) és (6) bekezdések szerint:

(5) A rendeltetéshez – a 33. § és a 37. § alapján megállapított – elhelyezendő járművek számától el lehet térni legfeljebb 50 %-os mértékkel a (6) bekezdésben előírtak szerint.

(6) Az (1) bekezdés, a (5) bekezdés és a 37. § eseteiben – a telek kialakult állapotára, beépítési módjára, övezeti jellemzőire, településen belüli elhelyezkedésére tekintettel, a szomszéd telkekre gyakorolt hatásra, a terület intézményi és közmű infrastruktúrájára, továbbá Zugló közlekedési koncepciójával való összhangra is kiterjedő vizsgálat alapján – konzultáció keretében adott szakmai véleményben és városrendezési megállapodásban részletesen meghatározott feltételek mellett el lehet térni.

Az Ingatlan elhelyezkedése, a kötöttpályás, és kiváló tömegközlekedési ellátottság indokán a biztosítandó parkolók száma csökkenthető. A tervezett 27 db lakáshoz lakásonként minimum 1 db parkoló épületen belül biztosított. 

A VJR 7. §-a alapján
(1) Városrendezési megállapodás az Önkormányzat és az érintett telek tulajdonosa, vagy beruházója (a továbbiakban együtt: Beruházó) között jöhet létre a településfejlesztési célok megvalósítása érdekében vállalt kötelezettségek, műszaki, jogi feltételek rögzítésére.

(2) Városrendezési megállapodás köthető: önkormányzati rendeletben városrendezési megállapodás említése esetén, vagy közterület-alakítás eljárása során a városképi követelmények és a környezet kialakítás körülményeinek tisztázására.

(3) A városrendezési megállapodásban tisztázhatók: 
a) épület, építmény telepítésének feltételei,
b) a ZÉSZ által meghatározott kereteken belül a rendeltetéshez szükséges járművek számának és elhelyezésének feltételei,
c) telek közhasználati feltételei,
d) közterület igénybevétel megengedett mértéke és feltételei,
e) egyéb városrendezési, városképi kérdések.

A VJR 8. § (3)–(4) bekezdésében foglaltak szerint a Beruházó által egyoldalúan aláírt megállapodás-tervezet alapján a városrendezési megállapodás megkötéséről a Képviselő-testület dönt.

A döntést követően – a Beruházó ilyen tartalmú vállalása esetén a fizetési kötelezettség szerinti összeg befizetése után – a városrendezési megállapodást a polgármester írja alá.

Gazdasági Főosztály:
Az előterjesztésben közölt adatok, egyéb információk alapján az előterjesztéshez észrevételt nem tesz.
Jogi Főosztály:
Az előterjesztésben közölt adatok, egyéb információk alapján az előterjesztéshez észrevételt nem tesz.
III. Bizottsági vélemények
Az előterjesztést a Gazdasági Bizottság tárgyalja.

IV. Döntési javaslat 
Budapest Főváros XIV. Kerület Zugló Önkormányzat Képviselő-testülete az 1. melléklet szerinti határozati javaslatot elfogadja.
A határozathozatal Magyarország helyi önkormányzatairól szóló 2011. évi CLXXXIX. törvény 47. §-a (1)-(2) bekezdése alapján egyszerű szótöbbséget igényel. 

Budapest, 2022. május 18.
Hajdu Flórián

alpolgármester
Mellékletek:
1. melléklet: határozati javaslat 

2. melléklet: eltérések iránti konzultációs kérelem 
3. melléklet: 1/2155-5/2022 számú főépítészi vélemény
4. melléklet: városrendezési megállapodás megkötése iránti kérelem
5. melléklet: városrendezési megállapodás tervezete
Előterjesztést készítette: 
Főépítészi Iroda
1. melléklet a 123-393/2022 számú előterjesztéshez

Budapest Főváros XIV. Kerület Zugló Önkormányzata 

Képviselő - testületének
…../2022. (…) önkormányzati határozata

Városrendezési megállapodás 
Zászlós utca 34-36. (telekegyesítés előtt 32397/5; 32397/6 hrsz.)

Budapest Főváros XIV. Kerület Zugló Önkormányzat Képviselő-testülete úgy dönt, hogy

1. a Budapest XIV. kerület, Zászlós utca 34-36. szám alatti, telekegyesítés előtt 32397/5; 32397/6 hrsz.-ú ingatlanokon tervezett beruházáshoz kapcsolódó városrendezési megállapodást az előterjesztés 5. melléklete szerint a Budapest Főváros XIV. Kerület Zugló Önkormányzata Képviselő-testületének a városrendezési jogintézményekről szóló 12/2021. (III.26.) önkormányzati rendelete alapján megköti. 
2. Felkéri a Polgármestert, hogy a megállapodásban meghatározott összeg Beruházó általi átutalásától számított 15 napon belül a városrendezési megállapodást írja alá.

Határidő: 
Beruházó értesítésére a határozat kiadmányozását követően azonnal

Felelős: 
Polgármester (Dienes János főépítész útján)

